b'\n_START_ARTICLE_\nVeliki Brion\n_START_PARAGRAPH_\nVeliki Brion (hrv. Veliki ali Veli Brijun) je najve\xc4\x8dji otok v nizu 13 Brionskih otokov. Povr\xc5\xa1ina otoka je 5,6 km\xc2\xb2, dol\xc5\xbeina obale meri 23,54 km. Otok le\xc5\xbei ob Istrski obali zahodno od Fa\xc5\xbeane, od katere ga lo\xc4\x8duje 2\xc2\xa0km \xc5\xa1irok Fa\xc5\xbeanski kanal. Od Pule je oddaljen okoli 6\xc2\xa0km._NEWLINE_Tako kot ve\xc4\x8dina ostalih Brionskih otokov je bil tudi Veliki Brijun  naseljen \xc5\xbee v prazgodovini. Od leta 177 pr. n. \xc5\xa1t. je bil otok v posesti Rimljanov. V 1. stol. je na otoku nastalo ve\xc4\x8d rimskih naselji: na mestu kjer stoji dana\xc5\xa1nje naselja Brijun, v zalivu Dobrika in na gri\xc4\x8du Kolci. Po propadu rimskega imperija se na otoku menjajo razli\xc4\x8dni lastniki. Od Bene\xc4\x8danov je 1893 otok kupi Meranski industrijalec Kupelwieser in zgradi ekskluzivno letovi\xc5\xa1\xc4\x8de s hoteli, kopali\xc5\xa1\xc4\x8di, hipodromom, igri\xc5\xa1\xc4\x8di za golf in tenis, uredijo se parki in lovi\xc5\xa1\xc4\x8da za divje \xc5\xbeivali. Zgradili so okoli 80\xc2\xa0km sprehajalnih poti. Iz Fa\xc5\xbeane pa so pod morjem napeljali vodovod. Pri na\xc4\x8drtovanju ureditve je sodeloval tudi mikrobiolog Robert Koch._NEWLINE_V zalivu Verige na vzhodni obali so se ohranili ostanki razko\xc5\xa1ne rimske vile rustice, ki je bila zgrajena v 1. stol. Ostanki predstavljajo arhitektonski kompleks, ki se v dol\xc5\xbeini enega kilometra razpoteta vzdol\xc5\xbe obale. V sestavu kompleksa je tudi pristani\xc5\xa1\xc4\x8de in skupine zgradb postavljenih znotraj ograjenaga prostora._NEWLINE_V zalivu Dobrika na zahodni obali so ohranjeni veliki objekti obrambnega zna\xc4\x8daja in ostanki stanovanjskih hi\xc5\xa1, ki so se dograjevali in koristili vse do 16. stoletja._NEWLINE_Ob dvorcu v zalivu Gospa so ru\xc5\xa1evine starok\xc5\xa1\xc4\x8danske triladijske bazilike iz 16. stol. Benediktinci so ob baziliki postavili opatijo, ki pa so jo 1312 zaradi kuge zapustili. Na gri\xc4\x8du nedale\xc4\x8d stran od bazilike so ostanki cerkve sv. Petra iz 6. do 7. stoletja._NEWLINE_Najpomembnej\xc5\xa1i spomenik srednjeve\xc5\xa1kega graditeljstva je \xc4\x8detverokotna trdnjava iz 12. do 13. stol., ki stoji v naselu Brijun. Ob njej je bil 1521 postavljen dvorec. V sredi\xc5\xa1\xc4\x8du naselja je gotska cerkvica iz 1481, postavljena na temeljih precej starej\xc5\xa1e cerkvice. Ostale dve cerkvi v naselju pa sta iz 16. stoletja._NEWLINE_Veliki Brijun, kot celotni Brioni so znani po \xc4\x8dudoviti pokrajini in spadajo v hrva\xc5\xa1ki _NEWLINE_narodni park Brioni. Na V. Brijunu je imel po\xc4\x8ditni\xc5\xa1ko rezidenco Josip Broz-Tito._NEWLINE_Na otoku stojita dva svetilnika. Prvi je na koncu pomola  v zalivu Verige pod hotelom Karmen. Ta oddaja svetlobni signal: Z Bl 5s. Nazivni domet je 5 milj. Drugi svetilnik pa stoji na rtu Peneda in oddaja svetlobni signal: B Izo 4s. Nazivni domet je 11 milj.'